**Daniel K. Nielsen** (s. 31. lokakuuta 1980 Herning, Tanska) on tanskalainen uransa lopettanut jääkiekkopuolustaja.

Ura
---

### Seuraura

Nielsen on Herning IK:n oma kasvatti. Hän debytoi Tanskan pääsarjassa kaudella 1998–1999, jolloin Nielsen teki 30 runkosarjaottelussa yhden maalin. Hän voitti Tanskan-mestaruuden vuonna 2001. Kaudella 2002–2003 Nielsen oli Herningin tehokkain puolustaja tehoilla 10+7=17. Hän oli koko Tanskan pääsarjan toiseksi eniten maaleja tehnyt puolustaja AaB Ishockeyn Frederik Åkessonin jälkeen ja jakoi puolustajien pistepörssin viidennen sijan hänen kanssaan. Nielsen voitti kauden päätteeksi Tanskan-mestaruuden ja valittiin liigan tähdistökentälliseen. Kaudella hän teki 12 osumallaan Tanskan pääsarjan yhden kauden maaliennätyksensä, joilla Nielsen voitti koko liigan puolustajien maalipörssin.

Kaudella 2004–2005 Nielsen jakoi tehoilla 7+17=24 Tanskan pääsarjan puolustajien pistepörssin toisen sijan EfB Ishockeyn Andreas Andreasenin kanssa edellään vain Rungsted Cobrasin Daniel Granqvist. Hän voitti kauden päätteeksi Tanskan-mestaruuden. Myös Kaudella 2005–2006 Nielsen oli tehoilla 3+16=19 Herningin tehokkain puolustaja ja jakoi Granqvistin kanssa puolustajien pistepörssin kuudennen sijan. Hän voitti kauden päätteeksi pronssia ja valittiin AL-Bank Ligaenin tähdistökentälliseen. Kaudella 2006–2007 Nielsen oli taas joukkueensa tehokkain puolustaja tehoilla 5+24=29, joilla hän voitti liigan puolustajien syöttöpörssin ja sijoittui puolustajien pistepörssissä toiseksi edellään vain Rungstedin Niklas Karmhag. Nielsen oli myös koko kevään 2007 pudotuspelien tehokkain puolustaja AaB Ishockeyn Igors Bondarevsin kanssa tehoilla 3+12=15. Hän voitti kauden päätteeksi Tanskan-mestaruuden, palkittiin koko AL-Bank Ligaenin vuoden pelaajana ja valittiin tähdistökentälliseen.

Kaudeksi 2007–2008 Nielsen siirtyi Ruotsin toiseksi korkeimmalle sarjatasolle HockeyAllsvenskan-joukkue Leksands IF:ään. Hän sijoittui lukemalla +34 koko sarjan tehotilastossa toiseksi edellään vain joukkuetoveri Tomi Pettinen. Leksand eteni Kvalserieniin, mutta jäi lopulta ilman sarjanousua. Nielsen palasi kaudeksi 2008–2009 taas kasvattajaseuraansa Herningiin, jonka varakapteeniksi hän nousi. Nielsen voitti tehoilla 6+28=34 koko liigan puolustajien piste- ja syöttöpörssin. Hänet valittiin kauden päätteeksi AL-Bank Ligaenin tähdistökentälliseen. Kaudella 2009–2010 Nielsen oli taas Herningin tehokkain puolustaja tehoilla 5+10=15. Kevään 2010 pudotuspeleissä hän oli pelipaikastaan huolimatta joukkueen paras pistemies tehoilla 5+7=12, joilla Nielsen oli myös koko pudotuspelien tehokkain puolustaja. Hän voitti kauden päätteeksi pronssia.

Kaudella 2010–2011 Nielsen nousi Herningin kapteeniksi. Hän oli joukkueen tehokkain puolustaja tehoilla 3+27=30, joilla Nielsen jakoi AL-Bank Ligaenin puolustajien syöttöpörssin voiton Frederikshavn White Hawksin Mads Bech Christensenin kanssa ja sijoittui puolustajien pistepörssissä toiseksi hänen jälkeensä. Nielsen voitti kauden päätteeksi Tanskan-mestaruuden ja valittiin tähdistökentälliseen.

Nielsen jatkoi kaudella 2011–2012 uraansa vuoden mittaisella sopimuksella Saksan DEL-liigan Hamburg Freezersissa. Huhtikuussa 2012 hän teki kaksivuotisen jatkosopimuksen joukkueen kanssa. Kolmen Hampurissa vietetyn vuoden jälkeen Nielsen palasi kaudeksi 2014–2015 kolmivuotisella sopimuksella Herningiin. Hän palasi myös joukkueen kapteeniksi. Nielsen teki Tanskan pääsarjatason yhden kauden piste-ennätyksensä tehoilla 10+32=42, joilla hän voitti koko Metal Ligaenin puolustajien piste-, maali- ja syöttöpörssin. Nielsen valittiin kauden päätteeksi liigan tähdistökentälliseen. Hän voitti myös Tanskan cupin ja valittiin finaalin arvokkaimmaksi pelaajaksi.

Kaudella 2015–2016 Nielsen oli Herningin tehokkain puolustaja ja kolmanneksi paras pistemies tehoilla 11+17=28, joilla hän jakoi koko Metal Ligaenin puolustajien maalipörssin voiton Aalborg Piratesin Lars Lundinin kanssa ja puolustajien pistepörssin seitsemännen sijan Frederikshavn White Hawksin Niclas Edmanin kanssa. Nielsen voitti pelipaikastaan huolimatta koko kevään 2016 pudotuspelien syöttöpörssin ja sijoittui pistepörssissä toiseksi Frederikshavn White Hawksin Mathias Bau Hansenin jälkeen tehoilla 3+16=19. Hän voitti kauden päätteeksi hopeaa ja valittiin Metal Ligaenin tähdistökentälliseen.

### Maajoukkueura

Nielsen Grenoblessa Ranskaa vastaan pelatussa harjoitusottelussa huhtikuussa 2010.
Nielsen edusti Tanskaa MM-kilpailuissa vuosina 2002, 2003, 2004, 2006, 2007, 2008, 2009, 2010 2011, 2012, 2013, 2015 ja 2016. Hän toimi joukkueen varakapteenina vuosina 2011, 2013 ja 2016. Vuosien 2015 ja 2016 turnauksissa Nielsen palkittiin Tanskan yhtenä kolmesta parhaasta pelaajasta. Vuoden 2002 turnaus eteni I-divisioonassa, jonka A-lohkon kultaa Tanska voitti ja nousi pääsarjaan. Nielsen pelasi myös Torinon, Vancouverin ja Sotšin olympiakisojen karsinnoissa.

Nielsen pelasi myös alle 20-vuotiaiden B-sarjan MM-kilpailuissa vuosina 1999 ja 2000 sekä alle 18-vuotiaiden B-sarjan EM-kilpailuissa vuosina 1997 ja 1998.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1996–1997 |  |  |  |  |  |  |  |  |  |  |  |  |  |  |  |  |  |  | U18-EM B | 6 | 0 | 0 | 0 | 0 |
| 1997–1998 |  |  |  |  |  |  |  |  |  |  |  |  |  |  |  |  |  |  | U18-EM B | 6 | 0 | 2 | 2 | 29 |
| 1998–1999 | Herning Blue Fox | Tanska | 30 | 1 | 0 | 1 | 0 | – | – | – | – | – |  |  |  |  |  |  | JMM B | 4 | 0 | 0 | 0 | 2 |
| 1999–2000 | Herning Blue Fox | Tanska | 44 | 1 | 1 | 2 | 2 | – | – | – | – | – |  |  |  |  |  |  | JMM B | 5 | 0 | 4 | 4 | 6 |
| 2000–2001 | Herning Blue Fox | Tanska | 35 | 1 | 4 | 5 | 6 | – | – | – | – | – |
| 2001–2002 | Herning Blue Fox | Tanska | 47 | 3 | 7 | 10 | 20 | – | – | – | – | – |  |  |  |  |  |  | MMd1 | 5 | 2 | 3 | 5 | 2 |
| 2002–2003 | Herning Blue Fox | Tanska | 28 | 10 | 7 | 17 | 4 | 14 | 1 | 3 | 4 | 8 | Ykköstähdistö |  |  |  |  |  | MM | 6 | 0 | 1 | 1 | 2 |
| 2003–2004 | Herning Blue Fox | Tanska | 27 | 12 | 8 | 20 | 2 | – | – | – | – | – |  |  |  |  |  |  | MM | 6 | 0 | 0 | 0 | 2 |
| 2004–2005 | Herning Blue Fox | Tanska | 31 | 7 | 17 | 24 | 12 | 4 | 1 | 0 | 1 | 0 |  |  |  |  |  |  | OQ | 3 | 0 | 1 | 1 | 0 |
| 2005–2006 | Herning Blue Fox | Tanska | 35 | 3 | 16 | 19 | 32 | 15 | 6 | 6 | 12 | 18 | Ykköstähdistö |  |  |  |  |  | MM | 6 | 0 | 4 | 4 | 2 |
| 2006–2007 | Herning Blue Fox | Tanska | 34 | 5 | 24 | 29 | 18 | 15 | 3 | 12 | 15 | 10 | Ykköstähdistö |  |  |  |  |  | MM | 6 | 0 | 3 | 3 | 4 |
| 2007–2008 | Leksands IF | Allsvenskan | 43 | 5 | 14 | 19 | 26 | – | – | – | – | – |  |  |  |  |  |  | MM | 6 | 1 | 2 | 3 | 4 |
| 2008–2009 | Herning Blue Fox | Tanska | 35 | 6 | 28 | 34 | 34 | 15 | 3 | 8 | 11 | 14 | Ykköstähdistö |  |  |  |  |  | OQ | 3 | 1 | 0 | 1 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 5 | 1 | 1 | 2 | 4 |
| 2009–2010 | Herning Blue Fox | Tanska | 24 | 5 | 10 | 15 | 32 | 11 | 5 | 7 | 12 | 6 |  |  |  |  |  |  | MM | 7 | 0 | 3 | 3 | 4 |
| 2010–2011 | Herning Blue Fox | Tanska | 34 | 3 | 27 | 30 | 34 | 13 | 3 | 6 | 9 | 29 | Ykköstähdistö |  |  |  |  |  | MM | 6 | 0 | 1 | 1 | 8 |
| 2011–2012 | Hamburg Freezers | DEL | 50 | 1 | 10 | 11 | 20 | 5 | 0 | 1 | 1 | 0 |  |  |  |  |  |  | MM | 7 | 0 | 2 | 2 | 2 |
| 2012–2013 | Hamburg Freezers | DEL | 52 | 1 | 11 | 12 | 24 | 6 | 1 | 1 | 2 | 0 |  |  |  |  |  |  | OQ | 3 | 0 | 0 | 0 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 2 | 0 | 1 | 1 | 0 |
| 2013–2014 | Hamburg Freezers | DEL | 50 | 1 | 14 | 15 | 10 | 11 | 0 | 0 | 0 | 2 |
| 2014–2015 | Herning Blue Fox | Tanska | 34 | 10 | 32 | 42 | 26 | 15 | 2 | 9 | 11 | 18 | Ykköstähdistö |  |  |  |  |  | MM | 6 | 2 | 1 | 3 | 0 |
| 2015–2016 | Herning Blue Fox | Tanska | 44 | 11 | 17 | 28 | 50 | 20 | 3 | 16 | 19 | 31 | Ykköstähdistö |  |  |  |  |  | MM | 8 | 0 | 3 | 3 | 2 |
| 2016–2017 | Herning Blue Fox | Tanska | 43 | 8 | 17 | 25 | 26 | 5 | 0 | 1 | 1 | 2 |  |  |  |  |  |  | OQ | 3 | 0 | 0 | 0 | 2 |
| 2017–2018 | Herning Blue Fox | Tanska | 32 | 6 | 16 | 22 | 10 | 16 | 2 | 8 | 10 | 10 |  |  |  |  |  |  | MM | 8 | 0 | 3 | 3 | 2 |
| 2018–2019 | Herning Blue Fox | Tanska | 38 | 11 | 22 | 33 | 14 | 5 | 0 | 1 | 1 | 2 |
| 2019–2020 | Herning Blue Fox | Tanska | 48 | 7 | 31 | 38 | 24 | – | – | – | – | – |
| 2020–2021 | Herning Blue Fox | Tanska | 14 | 0 | 8 | 8 | 2 | 4 | 0 | 1 | 1 | 2 |
| 2021–2022 | Herning Blue Fox | Tanska | 45 | 4 | 15 | 19 | 20 | 5 | 0 | 2 | 2 | 2 |
| 20 kautta | yhteensä | Tanska | 702 | 114 | 307 | 421 | 368 | 157 | 29 | 80 | 109 | 152 |
| 2 kautta | yhteensä | DEL | 152 | 3 | 35 | 38 | 54 | 22 | 1 | 2 | 3 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Daniel Nielsen**.
* Daniel Nielsen The Internet Hockey Databasessa (englanniksi)
* Daniel Nielsen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Daniel Nielsen *Elite Prospects*. Everysport Media Group AB.  (englanniksi)
2. ↑  DANISH DYNAMITE FÜR HAMBURG: DANIEL NIELSEN UND JESPER JENSEN WECHSELN ZU DEN FREEZERS  14.11.2011. Hamburg Freezers. Viitattu 16.8.2013. (saksaksi)
3. ↑  VERTEIDIGER DANIEL NIELSEN VERLÄNGERT BIS 2014 – NEUN SPIELER VERLASSEN DIE FREEZERS  3.4.2012. Hamburg Freezers. Viitattu 12.10.2014. (saksaksi)